Campionatul Mondial de Fotbal Rusia 2018 (Franta - Peru)

Campionatul Mondial de Fotbal Rusia 2018

Grupa C

Franta – Peru 1-0

Twitter Fifa World Cup

Twitter Fifa World Cup

ECHIPE

Franta: Lloris – Pavard, Varane, Umtiti, L. Hernandez – Kanté, Pogba (89, Nzonzi) – Mbappé (75, Dembele), Griezmann (80, Fekir), Matuidi – Giroud.

Antrenor: Didier Deschamps

Peru: Gallese – A. Rodriguez (46, Santamaria), Trauco, Cueva (82, Ruidiaz), Guerrero – Ramos, Advincula – Carrillo, Yotun (46, Farfan), Flores – Aquino.

Antrenor: Ricardo Gareca

Au marcat: Mbappe (34)

Franța, în „optimi”

Naționala Franței a obținut, matematic, calificarea în optimile de finală ale Campionatului Mondial de fotbal Rusia 2018 după victoria, scor 1-0, repurtată în fața reprezentativei din Peru, în meciul disputat de cele două joi, la Ekaterinburg, în cadrul Grupei C. „Cocoșii” se alăturat echipelor Rusiei și Uruguayului, care au acces și ele în faza următoare a turneului final înainte de disputarea ultimei etape a fazei grupelor.

Nu i-a fost însă deloc ușor echipei lui Didier Deschamps să câștige acest meci. La fel ca și în prima lor partidă de la Mondial cu Danemarca, fotbaliștii din Peru au prestat un joc plăcut ochiului (în repriza secundă chiar i-au înghesuit pe francezi în propria jumătate) și au avut mai multe ocazii de a marca, pe care, însă, le-au irosit cu seninătate.

Singurul gol al întâlnirii de la Ekaterinburg a fost reușit de Mbappe, în minutul 34. Peruanii nu mai au nicio șansă de a merge mai departe și rămân doar cu consolarea că i-au impresionat pe microbiști prin fotbalul prestat.

MUGUR BĂILEȘTEANU

Etapa viitoare: Danemarca – Franța (26 iunie), Australia – Peru (26 iunie).

Contents